10 Oktober is die 283ste dag van die jaar in die Gregoriaanse kalender (284ste in skrikkeljare). Daar volg nog 82 dae in die res van die jaar. 732 – Karel Martel en die Franke verslaan ’n groot leër van die More naby Poitiers tydens die Slag van Tours. 1800 – Francesco Saverio Castiglioni (later Pous Pius VIII) word biskop van Montalto. 1846 – William Lassell ontdek Triton, die grootste maan van die planeet Neptunus. 1899 – Frans-Soedan word verdeel: Die 11 suidelike provinsies word deel van Frans-Guinee, Ivoorkus en Dahomey. 1936 – ’n Kerkgebou word op Nuwerus voltooi. 1970 – Fidji word onafhanklik van die Verenigde Koninkryk. 1995 – President Nelson Mandela besoek Genadendal in die Wes-Kaap. 2003 – Die vyfde Rugbywêreldbeker begin in Australië. 2010 – Die Nederlandse Antille word verdeel in Curaçao en Sint Maartin, as onafhanklike dele van die Koninkryk der Nederlande.